CONDICIONS D'ÚS DELS RECURSOS INFORMÀTICS I DE COMUNICACIONS DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/602)
  + [Valencià](/va/acuerdo/602)






Selector de idioma

Leer

* [Español](/es/acuerdo/602)
* [Valencià](/va/acuerdo/602)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONDICIONS D'ÚS DELS RECURSOS INFORMÀTICS I DE COMUNICACIONS DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=================================================================================================================================================

Secretaria General

Butlletí Oficial Universitat d'Alacant





CONDICIONS D'ÚS DELS RECURSOS INFORMÀTICS I DE COMUNICACIONS DE LA UNIVERSITAT D'ALACANT

Data d'aprovació
:   27/04/2007

Data de publicació
:   08/05/2007

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=602.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/602)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/602)
  + [Compartir acuerdo en 

    X](https://twitter.com/intent/tweet?via=UA_Universidad&text=CONDICIONS D'ÚS DELS RECURSOS INFORMÀTICS I DE COMUNICACIONS DE LA UNIVERSITAT D'ALACANT&url=https://www.boua.ua.es/va/acuerdo/602)

**Títol:** CONDICIONS D'ÚS DELS RECURSOS INFORMÀTICS I DE COMUNICACIONS DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** divendres, 27 d'abril de 2007

CONDICIONS D'ÚS DELS RECURSOS INFORMÀTICS I DE COMUNICACIONS DE LA UNIVERSITAT D'ALACANT  
    
    
 PREÀMBUL  
    
 La Universitat d'Alacant va aprovar en Junta de Govern de 17 de març del 2000 un Codi ètic per a l'ús de la xarxa informàtica. El temps transcorregut, els canvis tecnològics, l'augment del nombre de serveis, la generalització d'ús d'aquests serveis en tota la comunitat universitària i l'aparició de nova legislació referent a aquesta matèria fa necessari actualitzar aquesta normativa.   
    
 1. OBJECTIU I ÀMBIT D'APLICACIÓ  
    
 La Universitat d'Alacant vol potenciar l'ús de les noves tecnologies de la informació, sense detriment dels drets individuals i les llibertats públiques reconegudes en el nostre ordenament jurídic, i garantir un bon ús d'aquestes d'acord amb els fins últims de la universitat: la investigació, la docència i l'estudi.   
 L'objectiu d'aquesta normativa és garantir la qualitat dels serveis informàtics i de comunicacions i regular-ne l'ús.   
 El seu àmbit d'aplicació arriba a tots els membres de la comunitat universitària, com també a tots els que fan ús dels sistemes informàtics i de comunicacions de la Universitat d'Alacant o dels serveis proporcionats per aquests. Qualsevol que es connecte a la xarxa local queda subjecte a les normes i condicions contingudes en aquest document.  
 Sense perjudici del que disposa aquesta normativa, s'estarà també a altres normes particulars reguladores de serveis com ara el correu electrònic, xarxes sense fil, aules informàtiques de lliure accés i altres de noves que puguen aparèixer i que puguen tenir relació amb l'objecte d’aquesta.  
 Aquestes condicions d'ús són complementàries a les disposicions legals d'àmbit nacional o comunitari que s'apliquen.  
    
    
    
 2. L'ÚS DELS RECURSOS  
    
 Els recursos informàtics i de comunicacions de la Universitat d'Alacant s'usaran per a tasques relacionades amb els fins d’aquesta i amb els serveis administratius que s'han de prestar per al seu compliment.   
    
 2.1 Responsabilitat de l'usuari  
    
 És responsabilitat de l'usuari l'ús correcte dels serveis.  
 Ha de guardar la confidencialitat de les contrasenyes que proporcionen l'accés als diferents recursos informàtics.  
    
 2.2 Ús incorrecte dels recursos  
    
 Es consideren usos incorrectes els següents:  
    
 2.2.1 Sobre la finalitat i naturalesa de l'ús  
    
 a) L'ús dels recursos per a fins privats, personals, lúdics o altres no estrictament relacionats amb les activitats pròpies de la UA, llevat que hi haja autorització.  
 b) L'ús amb fins comercials no relacionat amb les activitats pròpies de la UA i no autoritzat degudament.  
 c) La transmissió de contingut il·legal de qualsevol tipus i, particularment, la difusió de continguts de caràcter racista, xenòfob, pornogràfic, sexista, d'apologia del terrorisme, perillós, amenaçador, difamatori, obscè, atemptatori contra els drets humans o l’actuació en perjudici dels drets a la intimitat, a l'honor, a la pròpia imatge o contra la dignitat de les persones i a la protecció de les dades de caràcter personal.  
 d) La distribució i ús de material que viole els drets de propietat intel·lectual.  
 e) En general, la transmissió d'informació o qualssevol acte que viole la legislació vigent.   
    
 2.2.2 Sobre confidencialitat i suplantació d'identitat  
    
 a) Accedir a ordinadors, aplicacions, dades o informació o xarxes per als quals no estiguen degudament autoritzats. Tampoc hauran de permetre que altres ho facen.  
 b) Dur a terme accions el fi de les quals siga l'obtenció de contrasenyes d'altres usuaris sense el consentiment d'aquests.  
 c) Compartir recursos (fitxers, directoris, etc.) sense els mecanismes de seguretat necessaris i disponibles en cada sistema operatiu o aplicacions que garantisquen la seguretat del seu equip i la xarxa.  
 d) La destrucció, manipulació o apropiació indeguda de la informació que circula per la xarxa o pertany a altres usuaris.  
    
 2.2.3 Sobre la integritat i disponibilitat dels recursos  
    
 a) L'intent de causar qualsevol tipus de dany físic o lògic als recursos informàtics de la UA: equips, aplicacions, programes, documentació, etc.  
 b) El desenvolupament o ús de programes que puguen provocar caigudes o falta de disponibilitat en servidors, equips de xarxa o qualsevol altre recurs (atacs de denegació de servei).  
 c) El desenvolupament, ús o distribució intencionada de programes l'objectiu dels quals és danyar altres sistemes o accedir a recursos restringits (programes maliciosos, virus, cavalls de Troia, portes secretes, etc.) o que puga resultar nociu per al funcionament correcte dels sistemes informàtics de la UA.  
 d) La modificació no autoritzada de permisos o privilegis en sistemes informàtics.  
 e) La instal·lació de programes sense la llicència corresponent en els ordinadors de la UA.  
    
 2.2.4 Sobre l'ús de les infraestructures  
    
 a) La connexió d'equips de xarxa actius (hubs, commutadors, routers) que pertorbe el funcionament correcte de la xarxa de la UA o comprometa la seguretat, excepte expressa autorització de l'òrgan competent en aquesta matèria.  
 b) Proporcionar accés extern des de la mateixa xarxa de comunicacions, per mitjà de la instal·lació de dispositius d'accés remot, llevat d’expressa autorització de l'òrgan competent en aquesta matèria.  
 c) L'allotjament de dominis diferents d'ua.es, excepte expressa autorització de l'òrgan competent en aquesta matèria.  
 d) La instal·lació de servidors telemàtics o d'un altre tipus (web, correu, etc.) sense les mesures de seguretat adequades.  
 e) La connexió, desconnexió o reubicació d'equips aliens, sense l'expressa autorització dels responsables d’aquests.  
 f) Facilitar l'accés als recursos de xarxa a persones no autoritzades.  
 g) No fer un ús racional, eficient i considerat dels recursos disponibles, com ara: l'espai en disc, la memòria, les línies telefòniques, terminals, canals de comunicació, etc.  
    
 3. CONDICIONS DE PRESTACIÓ DE SERVEIS   
    
 3.1 Limitacions d'ús  
    
 La UA, a través de l'òrgan amb competències en matèria de TICS podrà establir limitacions respecte a l'ús dels serveis, a fi de mantenir l'operativitat i disponibilitat dels serveis, sense detriment de garantir l'autenticació, confidencialitat i integritat de la informació i les comunicacions.  
 Així mateix, quan es detecte un ús incorrecte o no acceptable per part d'algun usuari es podrà acordar la desconnexió de la xarxa del recurs afectat o bé bloquejar l'accés a determinats serveis.  
    
 3.2 Retenció d'informació sobre el tràfic generat i l'ús dels serveis  
    
 Per raons de seguretat i operativitat dels serveis informàtics i de comunicacions oferits per la UA i amb l'objectiu de vetlar per una utilització correcta, com també complir la legalitat vigent, el Servei d'Informàtica farà amb caràcter ordinari un seguiment de l'ús d'aquests serveis i recursos, respectant, en tot cas, el dret a la intimitat i al secret de les comunicacions. Aquest seguiment inclou la generació i arxiu de log, la monitorització de les comunicacions i altres tècniques que permeten determinar i prevenir problemes en el funcionament d’aquests.  
 Així mateix, es podran aplicar totes les tècniques que es consideren necessàries per a assegurar el funcionament dins de la normalitat (programes de detecció i eliminació de virus, programes de filtre anti-correu brossa...).  
 La UA, a través de l'òrgan que tinga assumides les competències en aquestes matèries, i amb un informe previ del Servei Jurídic, podrà efectuar seguiments específics dels accessos que facen els usuaris en casos molt justificats que facen necessari un acte d'ingerència imprescindible per al correcte i ordenat desenvolupament de la seua activitat, per a l'esclariment d'infraccions laborals, penals o, si és el cas, d'una altra naturalesa.   
    
 3.3 Compromís de confidencialitat  
    
 Tot el personal vinculat a la UA, independentment del tipus de contracte i incloent-hi el que pertany a empreses externes amb què s'ha establit alguna relació contractual, assumeix un “compromís implícit de confidencialitat”, raó per la qual ha de complir amb l'obligació de secret i confidencialitat respecte dels arxius i els continguts a què tinga accés pel seu treball.  
 La confidencialitat de continguts i contrasenyes a què es refereix aqueste apartat no exclou la possibilitat que, en estricte compliment dels pertinents requeriments judicials o, si és el cas, autoritat legalment autoritzada, hagen de revelar-se els continguts i la identitat dels autors.  
    
 3.4 Exempció de responsabilitat pel funcionament i ús dels serveis  
 L'usuari accepta que la UA no té responsabilitat o obligació legal per l'eliminació o fallada en l’acte de guardar missatges o altres comunicacions, o qualsevol altre contingut mantingut o transmès pels serveis.  
 La UA queda eximida de qualsevol responsabilitat pels danys i perjudicis que pogueren derivar-se de l'accés a i eventual manipulació de la informació gestionada per mitjà d'aquests serveis.  
 La UA queda eximida de qualsevol responsabilitat derivada del mal funcionament dels serveis que tinga origen en una circumstància accidental, força major, treballs necessaris de manteniment o qualsevol altra causa no imputable a aquesta.  
    
 4. SANCIONS  
    
 La inobservança d'aquestes condicions d'ús, com també les establides en les normes particulars d'altres serveis informàtics, a què s'ha fet al·lusió amb anterioritat, podrà donar lloc a l'inici de les accions legals, disciplinàries o de qualsevol altra índole, que pogueren correspondre, sense perjudici de la suspensió del servei prestat o el bloqueig temporal dels sistemes que com a mesures preventives pogueren adoptar-se.  
 La Universitat d'Alacant informarà l'autoritat judicial i les forces i cossos de seguretat de l'estat d’aquelles infraccions que puguen ser constitutives de delicte.  
    
 5. ENTRADA EN VIGOR  
    
 Aquesta norma entrarà en vigor a partir de l'endemà a la publicació en el BOUA.

Anàlisi
-------

:   **Derogat per:**

    * [Detalle
       NORMATIVA DE SEGURETAT I ÚS DELS RECURSOS INFORMÀTICS I DE COMUNICACIONS DE LA UNIVERSITAT D'ALACANT](/va/acuerdo/53764)
      01/10/2024





[Carretera Sant Vicent del Raspeig s/n  
03849 Sant Vicent del Raspeig - Alacant  
 Tel. 57 291 1744 - Fax 58 797 4422](https://www.google.es/maps/@76.813547,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12252&trk=tyah&trkInfo=tarId%2O8643188000519%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)